
BIROUL  PERMANENT
AL
CAMEREI  DEPUTAŢILOR




Vă înaintăm alăturat, raportul asupra proiectului de Lege privind aprobarea Ordonanţei de urgenţã a Guvernului nr.156/2022 pentru modificarea şi completarea unor acte normative în domeniul fondurilor europene, trimis cu adresa nr. PLx.778 din 19 decembrie 2022, Camera Deputaților fiind Cameră decizională. 
În raport cu obiectul și conținutul său, proiectul de Lege face parte din categoria legilor ordinare.



PREŞEDINTE,

Bogdan - Iulian HUŢUCĂ






Parlamentul  României
[image: ]

	Comisia pentru Buget,
Finanțe și Bănci
	
	București, 31.05.2023
Nr. 4c-2/636 

PLx 778/2022
	București, 25.10.2022 
Nr. 4c-2/1050 

PLx 571/2022
	București, 28.06.2022 
Nr. 4c-2/700 

PLx 337/2022




RAPORT
asupra proiectului de Lege privind aprobarea Ordonanţei de urgenţã a Guvernului nr.156/2022 pentru modificarea şi completarea unor acte normative în domeniul fondurilor europene

În conformitate cu prevederile art. 95 şi 117 alin. (3) din Regulamentul Camerei Deputaților,Comisia pentru buget, finanțe și bănci a fost sesizată, prin adresa nr. PLx.778 din 19 decembrie 2022, spre dezbatere pe  fond, în procedură de urgenţă cu proiectul de Lege privind aprobarea Ordonanţei de urgenţã a Guvernului nr.156/2022 pentru modificarea şi completarea unor acte normative în domeniul fondurilor europene.
Conform prevederilor art.75 din Constituția României, republicată și ale art.92 alin.(9) din Regulamentul Camerei Deputaților, Camera Deputaților este Cameră decizională.
La dezbaterea proiectului de Lege s-a avut în vedere avizele favorabile ale Consiliului Legislativ, Comisiei pentru știință și tehnologie, Comisiei pentru învăţământ, Comisiei pentru tehnologia informaţiei şi comunicaţiilor, Comisiei pentru apărare, ordine publică şi siguranţă naţională, Comisiei pentru politică economică, reformă şi privatizare, Comisiei juridice, de disciplină şi imunităţi.	
[bookmark: _GoBack]Proiectul de Lege are ca obiect de reglementare modificarea şi completarea unor acte normative, cu impact asupra proiectelor derulate din fonduri europene, cu scopul de a clarifica atât mecanismul fluxurilor aplicabile investiţiilor şi proiectelor finanţate din Planul Naţional de Redresare şi Rezilienţă, cât şi rolurile diferitelor structuri implicate. 
În conformitate cu prevederile art. 62 din Regulamentul Camerei Deputaților, membrii Comisiei pentru buget, finanţe şi bănci au examinat proiectul de Lege menționat mai sus, în ședința din data de  31 mai 2023.    
La lucrările Comisiei, deputaţii și-au înregistrat prezența conform listei de prezenţă.
La dezbaterea proiectului de Lege a participat, în calitate de invitat doamna Andreea Naggar, secretar de stat în Ministerul Investițiilor și Proiectelor Europene.
În urma examinării proiectului de Lege, deputații prezenți la lucrările comisiei, au hotărât, cu unanimitate voturilor exprimate, să transmită plenului Camerei Deputaţilor prezentul raport prin care se propune adoptarea  proiectului Proiectului de Lege privind aprobarea Ordonanţei de urgenţã a Guvernului nr.156/2022 pentru modificarea şi completarea unor acte normative în domeniul fondurilor europene, în forma adoptată de către Senat.
În raport cu obiectul și conținutul său, proiectul de Lege face parte din categoria legilor ordinare.




	PREŞEDINTE,

Bogdan - Iulian HUŢUCĂ

	SECRETAR,

Iulius - Marian FIRCZAK






Şef serviciu,
Giorgiana Ene


Consilier parlamentar,
               Laura Elena Gheorghe

